**ИРГЭНИЙ НИСЭХИЙН ТУХАЙ ХУУЛЬД ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙН ҮР НӨЛӨӨГ ҮНЭЛЭХ ҮНЭЛГЭЭНИЙ ТАЙЛАН**

**УЛААНБААТАР ХОТ**

**2023 он**

**АГУУЛГА**

**Удиртгал**

**1.Төлөвлөх үе шат**

* 1. **Үнэлгээ хийх шалтгааныг тодорхойлох**
  2. **Үнэлгээ хийх хүрээг тодорхойлох**
  3. **Шалгуур үзүүлэлтийг сонгож тогтоох**
  4. **Харьцуулах хэлбэрийг сонгох**
  5. **Шалгуур үзүүлэлтийг томьёолох**
  6. **Мэдээлэл цуглуулах аргыг тодорхойлох**

**2.Хэрэгжүүлэх үе шат**

**2.1.Бэлэн байгаа мэдээллийг цуглуулах**

**2.2.Холбогдох субьектээс судалгаа авах**

**3.Үнэлэх үе шат**

**3.1.“Зорилгод хүрсэн түвшин” шалгуур үзүүлэлтийн хүрээнд**

**4.Дүгнэлт, зөвлөмж**

**ИРГЭНИЙ НИСЭХИЙН ТУХАЙ ХУУЛЬД ӨӨРЧЛӨЛТ ОРУУЛАХ ТУХАЙ**

**ХУУЛИЙН ТӨСЛИЙН ҮР НӨЛӨӨГ ҮНЭЛЭХ ҮНЭЛГЭЭНИЙ ТАЙЛАН**

**УДИРТГАЛ**

Хууль тогтоомжийн тухай хуулийн 12 дугаар зүйлийн 12.1.6. дахь хэсэгт заасан аргачлалын дагуу Иргэний нисэхийн тухай хуульд өөрчлөлт оруулах тухай хуулийн төслийн хэрэгжилтийн үр дагаварт үнэлгээ хийсний үндсэн дээр хуулийн төслийн үзэл баримтлалыг боловсруулан батлуулсан.

Тус үзэл баримтлалыг үндэслэн боловсруулсан Иргэний нисэхийн тухай хуульд өөрчлөлт оруулах хуулийн төсөлд Засгийн газрын 2016 оны 59 дүгээр тогтоолын 3 дугаар хавсралтаар батлагдсан “Хуулийн төслийн үр нөлөө тооцох аргачлал”-ын дагуу үнэлэв.

Иргэний нисэхийн тухай хуульд өөрчлөлт оруулах тухай хуулийн төслийг суурь судалгаанд тулгуурлан Иргэний нисэхийн тухай хуулийн төслийн үр нөлөөг үнэлж, холбогдох дүгнэлт, зөвлөмжийг гаргасан.

Иргэний нисэхийн тухай хуульд өөрчлөлт оруулах тухай хуулийн төслийн /цаашид “Хуулийн төсөл” гэх/ үр нөлөөг үнэлэх ажиллагааг Засгийн газрын 2016 оны 59 дүгээр тогтоолын 3 дугаар хавсралтаар батлагдсан “Хуулийн төслийн үр нөлөө тооцох аргачлал” /цаашид “Аргачлал” гэх/-д заасны дагуу дараах үе шаттайгаар хийлээ. Үүнд:

1. Шалгуур үзүүлэлтийг сонгох;

2. Хуулийн төслөөс үр нөлөө тооцох хэсгээ тогтоох;

3. Урьдчилан сонгосон шалгуур үзүүлэлтэд тохирох шалгах хэрэгслийн дагуу үр нөлөөг тооцох;

4. Үр дүнг үнэлэх, зөвлөмж өгөх.

# НЭГ. ХУУЛИЙН ТӨСЛИЙН ҮР НӨЛӨӨГ ҮНЭЛЭХ ШАЛГУУР

# ҮЗҮҮЛЭЛТИЙГ СОНГОСОН БАЙДАЛ

Хуулийн төслийн үр нөлөөний үнэлгээг тооцохдоо хуулийн төслийн зорилго, хамрах хүрээ, зохицуулах асуудалтай уялдуулан, аргачлалд дурдсан 6 шалгуур үзүүлэлтээс 2 шалгуур үзүүлэлт сонголоо. Үүнд:

1. Зорилгод хүрэх байдал
2. Практикт хэрэгжих боломж

Эдгээр шалгуур үзүүлэлтийг сонгохдоо дараах үндэслэлийг харгалзан үзсэн. Тухайлбал:

Зорилгод хүрэх байдал:Хуулийн төслийн зохицуулалт нь тулгамдаж буй асуудлуудыг шийдвэрлэж чадах эсэх; хуулийн төсөл боловсруулах үндэс шаардлагад нийцсэн эсэх;

Практикт хэрэгжих боломж:Хуулийн төслийн зохицуулалтыг дагаж мөрдөх буюу хэрэгжүүлэх боломжтой эсэх; мөн хэрэгжүүлэх субъект, байгууллага нь хэн байх, ямар асуудал бэрхшээл учирч болох зэрэг нөхцөл байдлыг шалгах;

# ХОЁР. ХУУЛИЙН ТӨСЛӨӨС ҮР НӨЛӨӨГ ҮНЭЛЭХ ХЭСГИЙГ

# ТОГТООСОН БАЙДАЛ

Энэхүү хэсэгт уг хуулийн төслөөс үр нөлөөг нь үнэлэх хэсгээ тогтоож, сонгосон шалгуур үзүүлэлтийн хүрээнд холбогдох зүйл, заалтыг сонгоно. Энэхүү зүйл заалтыг сонгохдоо хууль зүйн хувьд шууд үр дагавар үүсгэж байгаа голлох ач холбогдол бүхий шинээр нэмж орж буй, голлох заалтыг сонгож, түүний үр нөлөөг судална.

Түүнчлэн хуулийн төсөл батлагдсанаар тодорхой зардал үүсгэж болохуйц, Иргэний нисэхийн асуудал хариуцсан захиргааны байгууллагад хүлээлгэх чиг үүрэг, мөн тухайн чиг үүргийг хэрэгжүүлэх хуулийн этгээдийн эрх зүйн байдлыг хэрэгжүүлэх шаардлагатай эсэх зэргийг харгалзан үр нөлөөг нь тооцох хэсгээ тогтоосон.

Энэхүү тайлангийн нэгдүгээр хэсэгт сонгон авсан шалгуур үзүүлэлтийн дагуу хуулийн төслөөс үр нөлөөг нь тооцох хэсгээ тогтоосон байдлыг шалгуур үзүүлэлт тус бүрийн дагуу авч үзье.

## 2.1. “Зорилгод хүрэх байдал” шалгуур үзүүлэлтийн хүрээнд хуулийн төслөөс үр нөлөөг нь тооцох хэсгээ тогтоосон байдал

Иргэний нисэхийн тухай хуульд өөрчлөлт оруулах тухай хуулийн төслийн үндсэн зорилго нь хуулийн Иргэний нисэхийн тухай хуулийн хүчин төгөлдөр үйлчлэх хугацааг өөрчлөхтэй холбоотой харилцааг зохицуулахад оршиж байна.

## 2.2. “Практикт хэрэгжих боломж” шалгуур үзүүлэлтийн хүрээнд хуулийн төслөөс үр нөлөөг нь тооцох хэсгээ тогтоосон байдал

Практикт хэрэгжих байдал гэсэн шалгуур үзүүлэлтийн хүрээнд Иргэний нисэхийн төрийн захиргааны байгууллагын эрх, үүрэгтэй холбоотой заалтыг сонгон авч “Практикт хэрэгжих байдал”-ын үр нөлөөг нь тооцсон болно. Иргэний нисэхийн тухай хуулийн шинэчилсэн найруулгад Иргэний нисэхийн асуудал хариуцсан төрийн захиргааны байгууллагын чиг үүргийг дараах байдлаар хуульчилсан. Үүнд:

9.1. Иргэний нисэхийн асуудал хариуцсан төрийн захиргааны байгууллага /цаашид “төрийн захиргааны байгууллага” гэх/ нь иргэний нисэхийн аюулгүй байдал, аюулгүйн хамгаалалтын хяналт, зохицуулалтыг хэрэгжүүлэх үүрэг бүхий Засгийн газрын тохируулагч агентлаг мөн.

9.2. Төрийн захиргааны байгууллага дараах чиг үүргийг хэрэгжүүлнэ:

9.2.1. Конвенц, түүний Хавсралтад нийцүүлэн иргэний нисэхийн дүрэм боловсруулж, эрх бүхий байгууллагаар батлуулах, бүртгүүлэх, хэрэгжилтэд хяналт тавих;

9.2.2. хэлэлцэн тохирогч улсын иргэний нисэхийн байгууллагатай хамтран ажиллах, мэдээлэл харилцан солилцох;

9.2.3. иргэний нисэхийн дүрэм болон Конвенцын Хавсралтад заасан стандарт, журмын зөрүүтэй байдлыг Олон улсын иргэний нисэхийн байгууллагад мэдээлэх;

9.2.4. иргэний нисэхийн аюулгүй байдал, аюулгүйн хамгаалалттай холбоотой өгөгдөл, мэдээлэл цуглуулах, бэлтгэх, солилцох, түгээх, хадгалалт хамгаалалтыг хариуцаж, уг асуудлаар бусад этгээдтэй хамтран ажиллах;

9.2.5. иргэний нисэхийн үйл ажиллагаа эрхлэх зөвшөөрөл, иргэний нисэхийн мэргэшсэн ажилтны үнэмлэх, гэрчилгээ, зэрэглэл олгох;

# ГУРАВ. ШАЛГУУР ҮЗҮҮЛЭЛТЭД ТОХИРОХ ШАЛГАХ ХЭРЭГСЛИЙН ДАГУУ ХУУЛИЙН ТӨСЛИЙН ҮР НӨЛӨӨГ ҮНЭЛСЭН БАЙДАЛ

Энэхүү тайлангийн Хуулийн төслийн 1 дүгээр зүйлийн хүрээнд сонгосон зүйлүүдийн шалгуур үзүүлэлтүүдийн хүрээнд дараах байдлаар үнэлгээ хийлээ.

**Хуулийн төслийн сонгон авсан бүлэг, зүйлийг үнэлэх**

|  |  |  |  |  |
| --- | --- | --- | --- | --- |
| **Д/д** | | **Шалгуур үзүүлэлт** | **Үр нөлөөг үнэлэх хэсэг** | **Тохирох шалгах хэрэгсэл** |
| 1 | Зорилгод хүрэх байдал | | Хуулийн төслийн 1дүгээр зүйл | Зорилгод дүн шинжилгээ хийх |
| 2 | Практикт хэрэгжих боломж | | Хуулийн төслийн 1 дүгээр зүйл | Практикт туршилт хийх, практикт тухайн төрлийн харилцаа, гарч болох хүндрэлийг судлах. |

Дээрх урьдчилан сонгосон шалгуур үзүүлэлтэд тохирсон шалгах хэрэгслийн дагуу хуулийн төслийн үр нөлөөг дараах байдлаар үнэллээ:

# “Зорилгод хүрэх байдал” шалгуур үзүүлэлтээр хүрээнд хийсэн үнэлгээ

Иргэний нисэхийн тухай хуульд өөрчлөлт оруулах тухай хуулийн төслийн зорилгыг аргачлалын дагуу төсөлд тусгагдсан зохицуулалт, арга хэмжээнүүд нь тавьсан зорилгод хүрэх боломжтой эсэхийг үнэлэх болно.

Иргэний нисэхийн тухай хуулийн 52 дугаар зүйлийн 52.1-д заасан “Энэ хуулийг 2024 оны 01 дүгээр сарын 01-ний өдрөөс эхлэн дагаж мөрдөнө” гэснийг “Энэ хуулийг 2025 оны 01 дүгээр сарын 01-ний өдрөөс эхлэн дагаж мөрдөнө” гэж өөрчлөхөөр тусгасан.

УИХ-д 2023 оны 9 дүгээр сарын 29-ний өдөр өргөн барьсан Монгол Улсын 2024 оны төсвийн тухай хуульд Монгол Улсын төсөвт 2024 оны төвлөрүүлэх орлого, зарлагын бүрэлдэхүүнд Засгийн газрын тохируулагч агентлаг “Иргэний нисэхийн ерөнхий газар” байгуулах асуудал тусгагдаагүй болно.

Иймд уг хуульд заасан Иргэний нисэхийн асуудал эрхэлсэн төрийн захиргааны байгууллагын чиг үүргийг хэрэгжүүлэх боломжгүй болсон тул хуулийн хугацааг өөрчлөх шаардлагатай болсон.

# “Практикт хэрэгжих боломж” шалгуур үзүүлэлтийн хүрээнд хийсэн үнэлгээ

Иргэний нисэхийн тухай хуульд өөрчлөлт оруулах тухай хуулийн төслийг хуульчилж байгаа зохицуулалт нь дагаж мөрдөж, хэрэгжүүлэх боломжтой эсэхийг үнэлэх болно.

Практикт хэрэгжих боломж шалгуур үзүүлэлтийн хүрээнд хуулийн төслөөс үр нөлөөг тооцохдоо хуулийн төслийг хэрэгжүүлэгч мэргэжлийн байгууллага, төрийн захиргааны төв байгууллагуудаас санал авах замаар үнэлж, дүн шинжилгээ хийсэн.

Эдгээрийг практикт хэрэгжих боломж шалгуур үзүүлэлтийн хүрээнд хуулийн төслийн нэг заалтын хүрээнд сонгон судлах болно.

Дээрх заалтын практикт хэрэгжих боломжийг УИХ-д 2023 оны 9 дүгээр сарын 29-ний өдөр өргөн барьсан Монгол Улсын 2024 оны төсвийн тухай хуулийг судлахад Монгол Улсын төсөвт 2024 оны төвлөрүүлэх орлого, зарлагын бүрэлдэхүүнд Засгийн газрын хэрэгжүүлэгч агентлаг “Иргэний нисэхийн ерөнхий газар” байгуулах асуудал тусгагдаагүй байв.

Иймд Иргэний нисэхийн тухай хууль хэрэгжих боломжгүй нөхцөл байдал үүссэн талаар дараах асуултад хариулахыг эрмэлзлээ. Үүнд:

1. Хуулийн төслийг хэрэгжүүлэх субъект байгаа эсэх

2. Хуулийн төслийн зохицуулалтыг хэрэгжүүлэхэд боломж бололцоо байгаа эсэх

Долдугаар хүснэгт

**Хуулийн төслийн 1 дүгээр зүйлийг үнэлэх**

Иргэний нисэхийн тухай хуульд өөрчлөлт оруулах тухай хуулийн төслийн зорилгын хүрээнд дүн шинжилгээ хийсэн байдал.

**3.2.1 Хэрэгжүүлэх субьект байгаа эсэх:**

Иргэний нисэхийн тухай хуулийг хэрэгжүүлэх үүрэг бүхий субьект болох Иргэний нисэхийн асуудал эрхэлсэн төрийн захиргааны төв байгууллагын талаар Хуулийн 9 дүгээр зүйлийн 9.1-д “Иргэний нисэхийн асуудал хариуцсан төрийн захиргааны байгууллага нь иргэний нисэхийн аюулгүй байдал, аюулгүйн хамгаалалтын хяналт, зохицуулалтыг хэрэгжүүлэх үүрэг бүхий Засгийн газрын тохируулагч агентлаг байна” гэж тусгасан боловч Засгийн газрын тохируулагч агентлаг байгуулах талаар УИХ-д 2023 оны 9 дүгээр сарын 29-ний өдөр өргөн барьсан Монгол Улсын 2024 оны төсвийн тухай хуульд тусгагдаагүй тул хэрэгжүүлэх субьект байхгүй болно.

**3.2.2 Төслийн зохицуулалтыг хэрэгжүүлэхэд боломж бололцоо байгаа эсэх**

Иргэний нисэхийн тухай хуулийн шинэчилсэн найруулгад Иргэний нисэхийн асуудал хариуцсан төрийн захиргааны байгууллагын чиг үүргийг дараах байдлаар хуульчилсан. Үүнд:

9.1.Иргэний нисэхийн асуудал хариуцсан төрийн захиргааны байгууллага нь иргэний нисэхийн аюулгүй байдал, аюулгүйн хамгаалалтын хяналт, зохицуулалтыг хэрэгжүүлэх үүрэг бүхий Засгийн газрын тохируулагч агентлаг байна.

9.2.Иргэний нисэхийн асуудал хариуцсан төрийн захиргааны байгууллага дараах чиг үүргийг хэрэгжүүлнэ:

9.2.1.Конвенцын хавсралтад нийцүүлэн Иргэний нисэхийн дүрэм боловсруулж, эрх бүхий байгууллагаар батлуулах, бүртгүүлэх, хэрэгжилтэд хяналт тавих;

9.2.2.Конвенцын хэлэлцэн тохиролцогч улсын иргэний нисэхийн байгууллагатай хамтран ажиллах, мэдээлэл харилцан солилцох;

9.2.3.Иргэний нисэхийн дүрэм болон Конвенцын хавсралтад заасан стандартын зөрүүтэй байдлыг Олон улсын иргэний нисэхийн байгууллагад мэдээлэх;

9.2.4.иргэний нисэхийн аюулгүй байдал, аюулгүйн хамгаалалттай холбоотой мэдээллийн санг хөтлөх, холбогдох байгууллагатай мэдээлэл солилцох;

9.2.5.иргэний нисэхийн үйл ажиллагаа эрхлэх зөвшөөрөл, агаарын хөлөг, түүний бүрдэл хэсгийн гэрчилгээ, нисэхийн гэрчилгээжсэн ажилтны үнэмлэх, гэрчилгээ, зэрэглэл олгох.

Эдгээр чиг үүргийг хэрэгжүүлэх боломжгүй болсон тул хуулийн хугацааг хойшлуулах шаардлага үүссэн байна.

# ДӨРӨВ. ҮР ДҮНГ ҮНЭЛЖ, ЗӨВЛӨМЖ ӨГСӨН БАЙДАЛ

# Үнэлэлт, дүгнэлт:

Иргэний нисэхийн тухай хуулийн шинэчилсэн найруулга нь 2023 оны 7 дугаар сарын 7-ны өдөр батлагдсан бөгөөд 10 бүлэг, 52 зүйлтэй. Хуулийн зорилт нь Энэ хуулийн зорилго нь Монгол Улсын нутаг дэвсгэр, агаарын зайд иргэний агаарын хөлгөөр нислэг үйлдэх, нисэхийн аюулгүй байдлыг хангахтай холбогдсон харилцааг зохицуулахад оршино. Иргэний нисэхийн тухай хуульд өөрчлөлт оруулах тухай хуулийн төслийн үр нөлөөг үнэлэхдээ шалгуур үзүүлэлт бүрээр дараахь байдлаар үнэлж, дүгнэлээ.

# Зорилгод хүрэх байдал шалгуур үзүүлэлтийн хүрээнд:

Хуулийн төслийн үр нөлөөг шалгуур үзүүлэлт бүрээр үнэлэхэд:

Зорилгод хүрэх шалгуур үзүүлэлтийн хүрээнд:

Хуулийн төслийн зорилго, үзэл баримтлалаас хуулийн 1 заалтыг сонгон авч , зорилгод хуулийн төслийн зүйл заалт хэрхэн нийцэж байгаад үнэлгээ хийсэн.

Иргэний нисэхийн тухай хуулийн дагаж мөрдөх хугацааг өөрчлөх нь хуулийн төслийн зорилготой бүрэн нийцсэн гэж үзэж байна.

Учир нь УИХ-д 2023 оны 9 дүгээр сарын 29-ний өдөр өргөн барьсан Монгол Улсын 2024 оны төсвийн тухай хуульд тусгагдаагүй тул хэрэгжүүлэх субьект байхгүй шалтгаанаар Иргэний нисэхийн тухай 1999 оны хуулийг үргэлжлүүлэн мөрдөх нь зүйтэй гэж дүгнэв.

***Практикт хэрэгжих байдал шалгуур үзүүлэлтийн хүрээнд:***

***Уг хуулийн төслийн хүрээнд сонгон авсан***Иргэний нисэхийн асуудал эрхэлсэн төрийн захиргааны төв байгууллагын бүрэн эрх, практикт хэрэгжих боломж эсэхийг судлаад дараах дүгнэлтийг хийлээ. Үүнд:

* Иргэний нисэхийн тухай хуульд өөрчлөлт оруулах тухай төсөл батлагдсанаар Иргэний нисэхийн тухай 1999 оны хуулийн зохицуулалтыг хэрэгжүүлэх боломжтой гэж үзсэн.

# 4.2. ЗӨВЛӨМЖ

Иргэний нисэхийн тухай хуульд өөрчлөлт оруулах тухай хуулийн төслийн үр нөлөөг тооцох ажиллагааны үр дүнд гарсан дүгнэлтэд тулгуурлан дараахь зөвлөмжийг гаргаж байна.Үүнд:

Иргэний нисэхийн тухай хуулийн шинэчилсэн найруулгыг үйлчлэх хугацааг өөрчлөх хуулийн төслийг боловсруулах

# ЭХ СУРВАЛЖИЙН ЖАГСААЛТ

Иргэний нисэхийн хуульд өөрчлөлт оруулах тухай хуулийн төслийн үр нөлөөг үнэлэхдээ Хууль тогтоомж, эрх зүйн акт, онолын ном, сурах бичиг, холбогдох вэб сайтуудын мэдээллийг ашигласан болно.

# Нэг. Хууль тогтоомж, олон улсын гэрээ, бусад эрх зүйн акт

* 1. ***Эрх зүйн баримт бичиг***
* Монгол Улсын Үндэс хууль 1992 он;
* Монгол Улсын Иргэний хууль 2002 он (35 дугаар бүлэг, 380-398 дугаар зүйл);
* Иргэний нисэхийн тухай хууль 1999 он;
* Иргэний нисэхийн тухай хууль /шинэчилсэн найруулга/ 2023 он;
* Авто тээврийн тухай хууль 1999 он;
* Захиргааны ерөнхий хууль 2015 он;
* Хууль тогтоомжийн тухай хууль 2016 он;
* Авто замын тухай хууль 2017 он;

*--oOo--*